### APSTIPRINĀTS

Rucavas novada domes Iepirkumu komisijas

2019.gada 27.septembra sēdē, protokols Nr.1 RND 2019/8

RUCAVAS NOVADA DOMES

IEPIRKUMS PUBLISKO IEPIRKUMU LIKUMA 9. PANTA KĀRTĪBĀ

**„Celtniecības un remonta materiālu piegāde Rucavas novada pašvaldības iestāžu vajadzībām”**

(IDENTIFIKĀCIJAS NUMURS RND 2019/8)

**NOLIKUMS**

Rucavas novads

 2019

1. **VISPĀRĪGĀ INFORMĀCIJA**
	1. **Pasūtītājs:**

|  |  |
| --- | --- |
| Pasūtītāja nosaukums:  | Rucavas novada dome |
| Juridiskā adrese:  | ‘’Pagastmāja’’, Rucava, Rucavas pagasts, Rucavas novads, LV-3477 |
| Reģistrācijas numurs:  | 90000059230 |
| Tālruņa numurs : | 63467054 |
| Faksa numurs: | 63461186 |
| E-pasta adrese:  | dome@rucava.lv |
| Darba laiks:  | Pirmdiena, otrdiena, trešdiena no 8.00 līdz 17.00, pusdienas pārtraukums no 12.00 līdz 12.30, ceturtdiena no 08.00 līdz 18.00, pusdienas pārtraukums no 12.00 līdz 12.30, piektdiena no 8.00 līdz 13.00 bez pusdienas pārtraukuma. Pirmssvētku dienās darba laiks saīsināts par 1 stundu. |
| Kontaktpersona par iepirkumu:  | Iepirkumu speciālists, e-pasts: iepirkumi@rucava.lv, tālr.29904301. |
| Kontaktpersona par iepirkuma priekšmetu, iepirkuma apjomu, tehnisko specifikāciju: | Komunālās daļas vadītājs, tālr. 28373224e-pasts edgars.rieznieks@rucava.lv  |

**1.2. Piegādātājs:** fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.

* 1. **Pretendents:** piegādātājs, kurš ir iesniedzis piedāvājumu.
	2. **Iepirkumu komisija:** apstiprināta ar 2018.gada 2.maija Rucavas novada domes lēmumu “Par Rucavas novada pašvaldības iepirkumu komisijas sastāva grozīšanu” (protokols Nr.9; 4.), ar grozījumiem par izmaiņām komisijas sastāvā 2018.gada 25.oktobra lēmumi (protokols Nr.18; 6.) un (protokols Nr.18; 7.), 2018.gada 22.novembra lēmums (protokols Nr.20; 5.), 2019.gada 26.septembra lēmums (protokols Nr.14; 4.3.) (turpmāk tekstā - Komisija).
	3. **Piemērojamā iepirkuma metode:** Iepirkuma procedūra tiek veikta, Publisko iepirkumu likumam[[1]](#footnote-1) un Ministru kabineta 2017.gada 28.februāra noteikumiem Nr.107 “Iepirkuma procedūru un metu konkursu norises kārtība”[[2]](#footnote-2).Iepirkumam piemērota pasūtījuma piešķiršanas metode atbilstoši Publisko iepirkumu likuma 9.panta nosacījumiem. Iepirkuma līguma slēgšanas tiesību piešķiršana, nedalot iepirkumu daļās ir: viens pretendentu loks; viens pakalpojuma veikšanas laiks.
	4. **Iepirkuma priekšmets:** Celtniecības un remonta materiālu (turpmāk tekstā – Prece) piegāde Rucavas novada pašvaldības iestāžu vajadzībām atbilstoši Nolikuma un Tehniskās specifikācijas/Tehniskais - Finanšu piedāvājums (2.pielikums) noteiktajām minimālajām prasībām.

* 1. **CPV kods:** **44000000-0** Būvkonstrukcijas un materiāli, būvniecības palīgmateriāli (izņemot elektroierīces).
	2. **Līgumcena:** kopējā samaksa par līguma izpildi, ietverot visus piemērojamos nodokļus, izņemot pievienotās vērtības nodokli. Cenā jāiekļauj visas ar paredzamā līguma izpildi saistītās izmaksas tai skaitā normatīvajos aktos paredzētie nodokļi un nodevas.
	3. **Līguma nosacījumi:**
		1. Rucavas novada pašvaldības iestādes, kas iegādāsies celtniecības un remonta materiālus**:**
* **Rucavas novada dome** - adrese: ’’Pagastmāja’’, Rucava, Rucavas pagasts, Rucavas novads, LV 3477;
* **Rucavas pamatskola,** adrese: ’’Rucavas pamatskola’’, Rucava, , Rucavas pagasts Rucavas novads, LV 3477;
* **Rucavas pirmskolas izglītības iestāde ’’Zvaniņš’’** (turpmāk Rucavas PII), adrese: ’’Zvaniņš’’,Rucava, Rucavas pagasts, Rucavas novads, LV 3477;
* **Sikšņu pamatskola adrese:** ’’Sikšņu pamatskola’’, Sikšņi, Dunikas pagasts, Rucavas novads, LV 3480;
* **Dunikas pagasta pārvalde,** adrese:’’Purenītes’’, Sikšņi, Dunikas pagasts, Rucavas novads, LV 3480;
* **Rucavas novada sociālais dienests,** adrese: ”Līvas”, Sikšņi, Dunikas pagasts, Rucavas novads, LV 3480.
	+ 1. **Līguma izpildes termiņš:** **24 mēneši** no līguma parakstīšanas dienas, pārējie nosacījumi saskaņā ar līguma projekta (3.pielikums) nosacījumiem.
		2. **Paredzamā līgumcena**: **41900.00** EUR bez PVN.
		3. Pasūtītājs veiks pēcapmaksu bezskaidras naudas norēķinu veidā.
		4. Pasūtītājs slēgs līgumu (3.pielikums), pamatojoties uz Nolikumā ietverto informāciju un ievērojot pretendenta piedāvājumu. Līguma nosacījumi, slēdzot līgumu, var tikt precizēti tiktāl, lai tie nebūtu pretrunā nolikuma nosacījumiem. Šie nosacījumi nevar pasliktināt un apgrūtināt Pasūtītāja darbību.
		5. Grozījumus iepirkuma līgumā var veikt saskaņā ar Publisko iepirkumu likuma 9.panta deviņpadsmito daļu.
	1. **Iepirkumu dokumentu sastāvā ietilpst šis iepirkuma nolikums ar pielikumiem (turpmāk tekstā- Nolikums):**
		1. Pieteikums dalībai iepirkumā - veidlapa (1.pielikums);
		2. Tehniskās specifikācijas/Tehniskais - Finanšu piedāvājums - veidlapa (2.pielikums);
		3. Iepirkuma Līguma projekts (3.pielikums);
		4. Apliecinājums par pieredzi – veidlapa (4.pielikums);
		5. Informācija par līguma izpildi (pēc formas – nolikuma 5.pielikums)
		6. Nolikuma pielikumi ir nolikuma neatņemama sastāvdaļa.
	2. **Nolikuma saņemšana:**

Nolikumam ar pielikumiem ir nodrošināta tieša un brīva elektroniskā pieeja pasūtītāja pircēja profilā Elektronisko iepirkumu sistēmas (turpmāk tekstā – EIS) e-konkursu apakšsistēmā https://www.eis.gov.lv/EKEIS/Procurement/Edit/27876.

* 1. Papildus informācijas sniegšana:
		1. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā EIS e-konkursu apakšsistēmā https://www.eis.gov.lv/EKEIS/Procurement/Edit/27876. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
		2. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
		3. Komisija papildu informāciju nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
	2. **Piedāvājuma iesniegšanas vieta, datums, laiks un kārtība:**
		1. Pretendents drīkst iesniegt tikai vienu piedāvājuma variantu par visu apjomu.
		2. Piedāvājumi, kas sagatavotiatbilstoši iepirkuma Nolikumam, iesniedzami Rucavas novada domē, ‘’Pagastmāja’’, Rucava, Rucavas pagasts, Rucavas novads, LV-3477, kancelejā līdz **2019.gada 9.oktobrim pulksten 14.00.**
		3. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības Iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas laiks. Mainīt vai atsaukt piedāvājumu Pretendents var personīgi vai ar tā pārstāvja starpniecību (pārstāvim jāuzrāda Pretendenta pilnvarojums ar tiesībām atsaukt vai mainīt piedāvājumu).
		4. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai līdz 1.13.2. punktā noteiktā termiņa beigām.
		5. Jebkuri piedāvājumi, kurus Pasūtītājs saņems pēc pēdējā iesniegšanas termiņa, netiks izskatīti un tiks neatvērti atdoti vai nosūtīti atpakaļ pretendentam.
		6. Iesniegtie piedāvājumi ir Pasūtītāja īpašums un netiek atgriezti atpakaļ Pretendentiem, izņemot Nolikuma 1.13.5. punktā minētajā gadījumā.
		7. Piedāvājumu atvēršana notiek iepirkumu komisijas sēdē Rucavas novada domē, tūlīt pēc piedāvājumu iesniegšanas termiņa beigām.
		8. Piedāvājumu atvēršanas sanāksme ir atklāta, un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā.
1. PIEDĀVĀJUMA NOFORMĒŠANA UN IESNIEGŠANA
	1. Iepirkumam tiks pieņemti un izskatīti piedāvājumi no tiem pretendentiem, kuri būs noformējuši un iesnieguši piedāvājumu atbilstoši normatīvo aktu un nolikuma prasībām.
	2. Pretendentam piedāvājums jāiesniedz 1 (vienā) oriģinālā drukātā eksemplārā, kam pievieno Tehnisko specifikāciju/Tehnisko – Finanšu piedāvājumu xls vai xlsx formātā, un piedāvājuma kopiju ieskenētu pdf formātā uz elektroniskā datu nesēja (CD vai USB zibatmiņā), kurā jāiekļauj nolikuma 3.sadaļā noteiktie dokumenti
	3. Pretendentam piedāvājums jāiesaiņo slēgtā aploksnē, jāadresē:

*Saņēmējs:*

Rucavas novada domes Iepirkumu komisijai

"Pagastmāja", Rucava, Rucavas pag., Rucavas nov., LV-3477

**Piedāvājums iepirkumam“Celtniecības un remonta materiālu piegāde Rucavas novada pašvaldības iestāžu vajadzībām”**

**(identifikācijas numurs RND 2019/8)**

Neatvērt pirms piedāvājumu atvēršanas sanāksmes sākuma!

*Iesniedzējs:*

***<Pretendenta nosaukums, reģistrācijas numurs, adrese>***

***<Kontaktpersonas vārds, uzvārds, tālruņa numurs>***

|  |
| --- |
| * 1. Pretendents drīkst iesniegt **tikai vienu piedāvājuma variantu**. Ja pretendents iesniegs vairākus piedāvājuma variantus, tie visi tiks atzīti par nederīgiem.
 |
| * 1. Pretendentam jāiesniedz dokumenti, kas aizpildīti atbilstoši nolikumam klāt pievienoto veidlapu formai.
 |
| * 1. Visām izmaksām piedāvājumā jābūt uzrādītām *euro* (EUR), noapaļojot līdz 2 (*diviem*) cipariem aiz komata.
 |
| * 1. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[[3]](#footnote-3).
 |
| * 1. Pretendents iesniedz parakstītu piedāvājumu. Parakstītam jābūt katram piedāvājumā iekļautajam oriģinālajam dokumentam
 |
| * 1. Dokumentus pašrocīgi paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko iekļauj (iešuj) pretendenta atlases dokumentos.
 |
| * 1. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu atbilstoši normatīvajiem aktiem par kārtību, kādā apliecināmi dokumentu atvasinājumi[[4]](#footnote-4).
 |
| * 1. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
 |
| * 1. Pretendents piedāvājumu, kas sagatavots un noformēts atbilstoši nolikumā noteiktajām prasībām, var iesniegt, sākot ar iepirkuma procedūras izziņošanas dienu nolikumā norādītajā vietā un laikā, līdz šajā nolikumā noteiktā piedāvājumu iesniegšanas termiņa beigām.
 |
| * 1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
 |
| * 1. Komisija pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Ja piedāvājums nav atbilstoši noformēts, piedāvājums atdodams tā iesniedzējam un piedāvājuma saņemšanu nereģistrē.
 |
| * 1. Komisija pieņem Eiropas vienoto iepirkuma procedūras dokumentu (turpmāk – ESPD)[[5]](#footnote-5) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var Komisijai iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
 |
| * 1. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
 |
| * 1. Piegādātāju apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
 |

1. **PRASĪBAS UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments:** |
| **3.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | **a)** Pieteikums dalībai iepirkumā (pēc formas – nolikuma 1.pielikums),**b)** Tehniskais - Finanšu piedāvājums atbilstoši Tehniskai specifikācijai\*/ Tehniskam – Finanšu piedāvājumam, aizpilda nolikuma 2.pielikuma veidlapas formu “TEHNISKĀ SPECIFIKĀCIJA/TEHNISKAIS - FINANŠU PIEDĀVĀJUMS\*\*”. |
| \*Tehniskā specifikācija (nolikuma 2.pielikums) neatspoguļo visu Pasūtītājām iespējamo materiālu un preču sarakstu, kas varētu būt nepieciešams līguma darbības laikā, līdz ar to Preces, kuras nav uzskaitītas līguma 2.pielikumā, bet Pasūtītājam var būt nepieciešamas, tiks iegādātas saskaņā ar Pretendenta tirdzniecības vietas preču cenrādi, kam tiks piemērota atlaide. Līguma darbības laikā Pasūtītājs atlaidi precēm var palielināt.Visas tehniskajā specifikācijā minētās preču markas, nosaukumi un/vai to ražotāji ir minēti kā kvalitātes rādītājs, pretendents drīkst piedāvāt attiecīgās preces ekvivalentus, kas atbilst minētas preces kvalitātei, pielietojumam u.c. preces raksturojošām īpašībām.\*\*Pretendentam jānorāda materiāliem un precēm piedāvāto atlaidi % (procentos), kas nedrīkst būt izteikta 0% (nulle procenti), pretējā gadījumā Pretendenta piedāvājums turpmāk netiks vērtēts. |
| **3.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  | 1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.
 |
| **3.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| **3.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **3.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts un 3.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **3.6.** Uz pretendentu neattiecas Publisko iepirkumu likuma 9. panta astotajā daļā noteiktie izslēgšanas nosacījumi. | Komisija pārbauda, ievērojot Publisko iepirkumu likuma 9.pantā noteikto kārtību. |
| **3.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamo piegādi. | a)Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (<https://www.eis.gov.lv/>). b)Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| 3.8. Pretendentam iepriekšējo 3 (trīs) gadu laikā (2016., 2017., 2018.gadā un 2019.gadā līdz piedāvājumu iesniegšanas termiņa beigām) ir pieredze vismaz viena līdzīga\* līguma izpildē. \*Par līdzīgu pieredzi atzīst viena līguma ietvaros veiktu celtniecības un remonta materiālu iegādi/piegādi par līguma summu 20 000 EUR bez PVN. | Apliecinājums par pieredzi pēdējo trīs gadu laikā vai īsākā periodā, norādot līguma summu, līguma izpildes laiku un pasūtītāju (publiska vai privāta persona), aizpildot nolikuma 4.pielikuma veidlapas formu. |
| 3.9. Pretendentam ir vismaz viena tirdzniecības vieta, kurā pasūtītājs uz vietas var atlasīt celtniecības un remonta materiālus (preces) un kas atrodas ne tālāk kā 60 kilometru attālumā no Rucavas novada domes - “Pagastmāja”, Rucava, Rucavas pag., Rucavas novads, kur attālums tiek mērīts pa tuvāko asfaltēto ceļu mērījumu nolasot odometrā. | Apliecinājums par tirdzniecības vietas atrašanās vietu (adrese). Apliecinājumu sagatavo brīvā formā. |
| **3.10.**Pretendenta rīcībā ir visi nepieciešamie resursi savlaicīgai un kvalitatīvai līguma izpildei. | Informācija par līguma izpildi (pēc formas – nolikuma 5.pielikums), kur pretendents norāda: **a)** vai līguma izpildei plānots piesaistīt apakšuzņēmējus (*sniedz informāciju par līguma izpildei piesaistītajiem apakšuzņēmējiem*), **b)** citus līguma izpildei nepieciešamos resursus. |

1. **PIEDĀVĀJUMA NOFORMĒJUMA PĀRBAUDE, PRETENDENTU ATLASE UN PIEDĀVĀJUMU VĒRTĒŠANA, LĪGUMA SLĒGŠANA**

|  |
| --- |
| * 1. Iepirkuma procedūru veic Iepirkumu komisija, apstiprināta ar 2018.gada 2.maija Rucavas novada domes lēmumu “Par Rucavas novada pašvaldības iepirkumu komisijas sastāva grozīšanu” (protokols Nr.9; 4.), ar grozījumiem par izmaiņām komisijas sastāvā 2018.gada 25.oktobra lēmumi (protokols Nr.18; 6.) un (protokols Nr.18; 7.), 2018.gada 22.novembra lēmums (protokols Nr.20; 5.), 2019.gada 26.septembra lēmums (protokols Nr.14; 4.3.) (Nolikumā arī – Komisija).
 |
| * 1. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.
 |
| * 1. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.
 |
| * 1. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli.
 |
| * 1. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
 |
| * 1. Piedāvājumu vērtēšanas gaitā Komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija.
 |
| * 1. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
 |
| * 1. Ja pretendents neiesniedz komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.
 |
| * 1. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.
 |
| * 1. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.
 |
| * 1. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.
 |
| * 1. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.
 |
| * 1. Konstatējot piedāvājuma neatbilstību kādai no prasībām, Komisijai ir tiesības izslēgt pretendentu no turpmākas dalības iepirkuma procedūrā un neizskatīt piedāvājumu nākamajā izvērtēšanas posmā.
 |
| * 1. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9.panta astotās daļas 1., 2., 4. vai 5.punktā minēto apstākļu dēļ, Komisija rīkojas atbilstoši Publisko iepirkumu likuma 9.panta devītajai un desmitajai daļai.
 |
| * 1. Triju darba dienu laikā pēc lēmuma pieņemšanas Komisija informē visus pretendentus par pieņemto lēmumu. Informācija tiks nosūtīta uz pieteikumā norādīto e-pasta adresi, izmantojot drošu elektronisko parakstu.
 |

* 1. **Piedāvājuma izvēles kritērijs:**
		1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai **piedāvāto kopējo cenu.**
		2. Komisija izvēlas **piedāvājumu ar viszemāko cenu,** kas atbilst nolikuma un tā pielikumu prasībām, nav atzīts par nepamatoti lētu.
	2. **Līguma slēgšana:**
		1. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu vai pieņem lēmumu izbeigt iepirkumu bez rezultāta.
		2. Pasūtītājs var izbeigt iepirkumu bez rezultāta, ja konstatē, ka piedāvātā finanšu līgumcena ir lielāka nekā pasūtītāja finanšu iespējas.
		3. Pasūtītājs var izbeigt iepirkumu bez rezultāta, ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi.
		4. Jebkuri noteikumi, tiesības, pienākumi, kas nav atrunāti šajā Nolikumā, tiek izskatīti atbilstoši PIL.

1.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/8, nolikumam

**PIETEIKUMS DALĪBAI IEPIRKUMĀ**

|  |  |
| --- | --- |
|  |  |
| *Sabiedrības nosaukums* | *reģistrācijas numurs* |

|  |  |  |
| --- | --- | --- |
| kuras vārdā saskaņā ar |  | rīkojas |
|  | *pārstāvības pamats*  | *Amats,* *vārds un uzvārds* |

Ar šo piesakāmies piedalīties iepirkumā "Celtniecības un remonta materiālu piegāde Rucavas novada pašvaldības iestāžu vajadzībām", identifikācijas numurs RND 2019/8 un apņemamies piegādāt celtniecības un remonta materiālus atbilstoši Nolikuma un Tehniskajā specifikācijā (nolikuma 2.pielikums) noteiktajām minimālajām prasībām.

|  |  |  |  |  |
| --- | --- | --- | --- | --- |
| Pretendents atbilst |  | neatbilst |  | **mazā vai vidējā uzņēmuma** statusam [[6]](#footnote-6) |

Apliecinu, ka:

* Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām;
* Pretendenta rīcībā ir visi nepieciešamie resursi savlaicīgai un kvalitatīvai līguma izpildei;
* esam iepazinušies un pilnībā piekrītam iepirkuma nolikuma, tehniskās specifikācijas un līguma projekta nosacījumiem;
* šis piedāvājums ir sagatavots individuāli un nav saskaņots ar konkurentiem;
* visas piedāvājumā sniegtās ziņas ir patiesas.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Korespondences adrese: |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| E-pasta adrese saziņai par piedāvājumu: |  |
| E-pasta adrese elektroniski parakstīto dokumentu saņemšanai: |  |
| Datums |  |

3.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/8, nolikumam

**Līgums Nr.\_\_**

*Celtniecības un remonta materiālu piegāde Rucavas novada pašvaldības iestāžu vajadzībām*

Rucavas novada Rucavas pagastā 2019.gada ­­\_\_\_\_\_\_\_\_\_\_

 **Rucavas novada dome**, reģ.Nr.90000059230,tās priekšsēdētāja \_\_\_\_personā, kasdarbojas uz likuma „Par pašvaldībām” un Rucavas novada domes Nolikuma pamata, turpmāk tekstā *PASŪTĪTĀJS,* un\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās valdes priekšsēdētāja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz Statūtu pamata, turpmāk tekstā *PIEGĀDĀTĀJS*, abi kopā un katrs atsevišķi turpmāk saukti „Puses”, pamatojoties uz iepirkuma **“****Celtniecības un remonta materiālu piegāde Rucavas novada pašvaldības iestāžu vajadzībām”,** identifikācijas Nr. RND 2019/8, rezultātiem un Piegādātāja iesniegto piedāvājumu, noslēdz šādu Līgumu:

**1.Līguma priekšmets**

PASŪTĪTĀJS pasūta, pieņem un apmaksā, bet PIEGĀDĀTĀJS pārdod un piegādā PASŪTĪTĀJAM celtniecības un remonta materiālus (turpmāk – PRECES), saskaņā ar PIEGĀDĀTĀJA iepirkumā iesniegto Tehnisko – Finanšu piedāvājumu (*pielikumā*), līgumā noteiktajā kārtībā un termiņos.

**2.Pasūtītāja tiesības un pienākumi**

2.1.PASŪTĪTĀJU uz līguma darbības termiņu pārstāv Rucavas novada pašvaldības izpilddirektors *(vārds, uzvārds)*tālr.: , e-pasts: un pilnvarotās personas, kas minētas šī Līguma 10.1.punktā.

2.2.PASŪTĪTĀJS ir tiesīgs veikt kontroli par līguma izpildi, pieaicinot attiecīgās jomas ekspertus, pieprasot un saņemot ar līguma izpildi saistītos dokumentus.

2.3.PASŪTĪTĀJS pasūta PRECES pēc vajadzības un tam nav pienākums veikt PREČU pasūtījumu par visu līguma 5.3.punktā noteikto līguma summu un/vai iegādāties visas tehniskajā specifikācijā norādītās PRECES.

2.4.PASŪTĪTĀJAM nepieciešamības gadījumā ir tiesības mainīt pasūtāmās PRECES daudzumu, nemainot PREČU vienību cenas, ar nosacījumu, ka šo darbību rezultātā netiek pārsniegta šī līguma noteiktā līgumcena.

2.5.PASŪTĪTĀJAM ir tiesības nepieņemt PRECI, ja tā neatbilst tehniskā piedāvājumā norādītājam PREČU sortimentam.

2.6.PASŪTĪTĀJS ir atbildīgs par savlaicīgu PREČU piegādes apmaksu saskaņā ar līguma nosacījumiem.

2.7.Ja PASŪTĪTĀJA vainas dēļ apmaksa par saņemto pasūtījumu netiek veikta līgumā noteiktā termiņā, PASŪTĪTĀJS maksā IZPILDĪTĀJAM līgumsodu 0.1% apmērā no noteiktajā termiņā neapmaksātās summas par katru nokavēto dienu, bet kopumā ne vairāk kā 10% (desmit procenti) no kopējās summas noteiktajā termiņā neapmaksātās summas. Līgumsoda samaksa neatbrīvo PASŪTĪTĀJU no līguma saistību turpmākas pienācīgas pildīšanas.

**3.Piegādātāja tiesības un pienākumi**

3.1.PIEGĀDĀTĀJU uz līguma darbības termiņu pārstāv:\_\_\_\_\_\_\_\_\_\_\_\_\_, tālr.:\_\_\_\_\_\_\_\_\_\_\_\_\_, e-pasts:\_\_\_\_\_\_\_\_\_\_\_\_\_.

3.2. PIEGĀDĀTĀJS ir atbildīgs par PREČU kvalitāti un to savlaicīgu piegādi saskaņā ar līguma nosacījumiem.

3.3.Ja PIEGĀDĀTĀJA vainas dēļ kārtējais preces pasūtījums netiek piegādāts (nodots) līgumā noteiktā termiņā un apjomā, PIEGĀDĀTĀJS maksā PASŪTĪTĀJAM līgumsodu 0.1% apmērā no preces pasūtījuma summas par katru nokavēto dienu, bet kopumā ne vairāk kā 10% (desmit procenti) no kopējās termiņā nepiegādātās (nenodotās) preces summas. Līgumsoda samaksa neatbrīvo PIEGĀDĀTĀJU no līguma saistību turpmākas pienācīgas pildīšanas.

**4.Preču kvalitāte un apjoms**

4.1.PRECĒM jāatbilst Latvijas Republikā un Eiropas Savienībā spēkā esošo normatīvo aktu prasībām un jābūt reģistrētām Latvijas Republikā un Eiropas Savienībā spēkā esošajos normatīvajos aktos noteiktajā kārtībā.

4.2.Ja PASŪTĪTĀJS konstatē saņemtajām PRECĒM izgatavotāja pieļautus defektus (brāķi) vai PASŪTĪTĀJAM rodas pretenzijas par piegādātās PRECES kvalitāti, ko nebija iespējams konstatēt PREČU saņemšanas brīdī, vai piegādātās PRECES neatbilstību pavadzīmei, tad PASŪTĪTĀJS sastāda atbilstošu aktu un 2 (*divu*) darba dienu laikā par to rakstveidā paziņo PIEGĀDĀTĀJAM, kas 2 (*divu*) darba dienu laikā uz sava rēķina nodrošina brāķa vai neatbilstošās PRECES apmaiņu.

4.3.Gadījumā, ja konstatētais PRECES defekts ir radies PRECES nepareizas uzglabāšanas vai citas PASŪTĪTĀJA neatbilstošas rīcības dēļ, kuras rezultātā PRECEI ir radies defekts, PIEGĀDĀTĀJAM ir tiesības neveikt šādas PRECES apmaiņu. Šajā gadījumā PASŪTĪTĀJS veic pilnu pasūtīto PREČU apmaksu saskaņā ar PREČU pavadzīmi.

4.4.Ikreizējā pasūtījuma PREČU sortiments, daudzums un cena tiek norādīti preču pavadzīmē-rēķinā.

**5.Līguma cena un norēķinu kārtība**

5.1.PREČU maksimālās vienības cenas ir noteiktas PIEGĀDĀTĀJA iepirkumā iesniegtā Tehniskā – Finanšu piedāvājumā (līguma pielikumā). PIEGĀDĀTĀJS ir tiesīgs pazemināt Tehniskā – Finanšu piedāvājumā norādītās vienas vienības cenu, un PASŪTĪTĀJS var iepirkt līguma 2.pielikumā norādītās PRECES par zemākām cenām, kas atbilst Tehniskai specifikācijai.

5.2. PRECĒM, kas nav uzskaitītās līguma pielikumā, cenas ir noteiktas saskaņā ar PIEGĀDĀTĀJA tirdzniecības vietas preču cenrādi, un līguma darbības laikā tām tiek noteikta {*ne mazāk kā 15* *procentu}* \_\_\_ % (\_\_\_\_\_\_ procentu) atlaide. Līguma darbības laikā atlaide precēm var tikt palielināta.

5.3. Kopējā līgumcena šī līguma darbības laikā ir **EUR 41900.00** /*četrdesmit viens* *tūkstotis deviņi simti euro un 00 centi/*, **PVN EUR \_\_\_\_\_\_\_ /***summa vārdos*/, **summa** **kopā ar PVN EUR \_\_\_\_\_\_\_** /*summa vārdos*/.

5.4.Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

5.5.Pēc PRECES un preču pavadzīmes-rēķina parakstīšanas, 30 /trīsdesmit/ dienu laikā, PASŪTĪTĀJS maksā PIEGĀDĀTĀJAM rēķinā norādīto summu bezskaidrā naudā ar pārskaitījumu uz PIEGĀDĀTĀJA norādīto bankas norēķinu kontu. Par samaksas dienu, šī līguma izpratnē uzskatāms datums, kurā pavadzīmē-rēķinā norādītā summa tika ieskaitīta PIEGĀDĀTĀJA bankas norēķinu kontā.

5.6.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**6.Līguma izpildes vieta, termiņi un nosacījumi**

6.1.PREČU piegāde notiek pa daļām pēc PASŪTĪTĀJA mutiska vai rakstiska PRECES pieprasījuma, kas sastādīts pamatojoties uz tehnisko specifikāciju, norādot preču daudzumu. Rakstisks PRECES pieprasījums tiek nosūtīts PIEGĀDĀTĀJAM elektroniskā (e-pasta adrese: \_\_\_\_\_\_\_\_\_\_\_). PIEGĀDĀTAJAM, saņemot no PASŪTĪTĀJA rakstisku PRECES pieprasījumu, tas jāapstiprina.

6.2. PASUTĪTĀJS var iegādāties PRECI jebkurā PIEGĀDĀTĀJA tirdzniecības vietā, adrese:\_\_\_\_\_\_\_\_\_\_\_\_\_\_ (*kas atrodas ne tālā kā 60 kilometru attālumā no Rucavas novada domes - “Pagastmāja”, Rucava, Rucavas pag., Rucavas novads, kur attālums tiek mērīts pa tuvāko asfaltēto ceļu mērījumu nolasot odometrā*).

6.3. Katras atsevišķas PREČU partijas iegāde tiek noformēta ar PIEGĀDĀTĀJA izrakstītu pavadzīmi- rēķinu, kuru paraksta PUŠU pārstāvji. PRECE uzskatāma par saņemtu ar PREČU pavadzīmes – rēķina abpusēju parakstīšanas brīdi.

6.4.PIEGĀDĀTĀJS pēc PASŪTĪTĀJA pasūtījuma piegādā PRECI uz PASŪTĪTĀJA norādīto adresi:

- Rucavas novada dome, adrese: ’’Pagastmāja’’, Rucava, Rucavas pagasts, Rucavas novads, LV 3477;

- Rucavas pamatskola, adrese: ’’Rucavas pamatskola’’, Rucava, Rucavas pagasts, Rucavas novads, LV 3477;

- Rucavas pirmskolas izglītības iestāde ’’Zvaniņš’’ (turpmāk Rucavas PII), adrese: ’’Zvaniņš’’, Rucava, Rucavas pagasts, Rucavas novads, LV 3477;

- Sikšņu pamatskola adrese: ’’Sikšņu pamatskola’’, Sikšņi, Dunikas pagasts, Rucavas novads, LV 3480;

- Dunikas pagasta pārvalde, adrese: ’’Purenītes’’, Sikšņi, Dunikas pagasts, Rucavas novads, LV 3480;

- Rucavas novada sociālais dienests, adrese: ”Līvas”, Sikšņi, Dunikas pagasts, Rucavas novads, LV 3480, bet PASŪTĪTĀJS norēķinās par piegādāto PRECI šajā līgumā paredzētajā kārtībā.

6.5.PIEGĀDĀTĀJS veic PREČU piegādi PASŪTĪTĀJA norādītajā adresē 24 (*divdesmit četru*) stundu laikā no PRECES rakstiska pieprasījuma saņemšanas brīža, darba dienās no plkst.\_\_.\_\_\_ līdz \_\_\_.\_\_\_

6.6.PREČU piegāde tiek apliecināta ar PREČU pavadzīmi-rēķinu, kas pēc tās parakstīšanas kļūst par šī līguma būtisku un neatņemamu sastāvdaļu.

6.7.PASŪTĪTĀJS PRECES pieņem pēc daudzuma, kvalitātes un kvantitātes, kuru pārbauda saņemšanas brīdī, pamatojoties uz PREČU pavadzīmēm, par piegādes datumu uzskatot PREČU pavadzīmē norādīto datumu.

6.8.Līdz PRECES piegādei PASŪTĪTĀJAM tā norādītajā adresē un PREČU pavadzīmes parakstīšanai, visi riski, tajā skaitā risks par PRECES bojājumiem vai bojāeju, gulstas uz PIEGĀDĀTĀJU.

**7.Līguma darbības termiņš**

7.1.Līgums stājas spēkā ar tā parakstīšanas brīdi un ir spēkā **24 (divdesmit četrus) mēnešus** no līguma spēkā stāšanās dienas vai līdz brīdim, kad summa par PREČU iegādi ir sasniegusi līguma 5.3.punktā minēto kopējo līgumcenu (atkarībā no tā, kurš no nosacījumiem iestājas pirmais).

7.2.Līguma saistības ir pabeigtas līdz ar pilnīgu savstarpēju to nokārtošanu.

**8.Līguma darbības izbeigšana**

8.1 Jebkura Puse Līgumu var vienpusēji izbeigt pirms Līguma darbības termiņa beigām 2 (divus) mēnešus iepriekš rakstveidā brīdinot otru Pusi.

8.2 Līgumu var grozīt vai izbeigt pirms Līguma 7.1.punktā noteiktā termiņa, Pusēm vienojoties, kā arī tiesas ceļā Latvijas Republikas normatīvajos aktos paredzētajā kārtībā.

8.3. Visi Līguma grozījumi noformējami rakstveidā un pēc parakstīšanas tie kļūst par Līguma neatņemamu sastāvdaļu.

8.4. PASŪTĪTĀJS ir tiesīgs vienpusēji lauzt līgumu, par to rakstveidā brīdinot PIEGĀDĀTĀJU, ja:

PIEGĀDĀTĀJS vairāk kā divas reizes atsakās mainīt Līguma noteikumiem neatbilstošas Preces 3 (trīs) darba dienu laikā pret kvalitatīvām vai pārdod PRECI PASŪTĪTĀJAM, neievērojot Līguma pielikumā noteiktās PREČU cenas.

8.5. PIEGĀDĀTĀJS ir tiesīgs vienpusēji lauzt līgumu, par to rakstveidā brīdinot PASŪTĪTĀJU, ja PASŪTĪTĀJS vairāk kā divas reizes kavē preces apmaksas termiņu vairāk kā 3 darba dienas.

**9.Nepārvarama vara**

9.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

9.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

9.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

9.4.Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

9.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**10.Pārējie nosacījumi**

10.1.PASŪTĪTĀJS apņemas izsniegt rakstveida pilnvarojumu personām,kas ir tiesīgas iegādāties PRECES PASŪTĪTĀJA vārdā atbilstoši šī līguma noteikumiem. Pilnvarotās personas iegādāties preces pasūtītāja vārdā ir : *[tiek noteiktas līguma slēgšanas brīdī].*

10.2. Grozījumus līgumā var veikt saskaņā ar Publisko iepirkumu likuma 9.panta deviņpadsmito daļu.

10.3.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

10.4.Strīdus šī līguma ietvaros PUSES risina savstarpēji rakstveidā vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

10.5.Līgums sastādīts divos eksemplāros, kur abiem eksemplāriem ir vienāds juridiskais spēks.

10.6. Līgumam ir 1 (viens) pielikums, kas ir tā neatņemama sastāvdaļa: Piegādātāja iepirkumā iesniegtais Tehniskā specifikācija/ Tehniskais - Finanšu piedāvājums.

**11. Pušu juridiskās adreses**

**PASŪTĪTĀJS :** **PIEGĀDĀTĀJS:**

|  |  |
| --- | --- |
|  **Rucavas novada dome,**Reģ.nr.90000059230’’Pagastmāja’’,Rucava, Rucavas Pagasts,Rucavas novads, LV-3477Tālr./fax 634 67054, 634 61186A/S Swedbankakods HABALV22, Norēķinu konts: LV30 HABA 0551 0197 6565 2Priekšsēdētājs\_\_\_\_\_\_\_\_\_\_\_\_\_\_\_\_\_\_\_ ( ) |  |

4.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/8, nolikumam

**APLIECINĀJUMS PAR PIEREDZI** *veidlapa*

*(Aizpilda pēc nepieciešamības pats pretendents, piegādātāju apvienība, apakšuzņēmēji*)

|  |  |
| --- | --- |
| Līguma priekšmets, adrese |  |
| Pasūtītājs |  |
| Izpildītājs |  |
| Līguma summa, EUR, neskaitot PVN |  |
| Līguma ietvaros veiktie darbi/piegādātās preces |  |
| Laika periods, kad veikti darbi/piegādātas preces |  |
| Kontaktinformācija atsauksmju iegūšanai |  |

Tabulā norāda informāciju par iepriekšējo 3 (*trīs*) gadu laikā īstenotajiem līgumiem, kas atbilst nolikuma 3.8. punktā noteiktajām prasībām.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums: |  |

5.pielikums

Iepirkuma “Celtniecības un remonta materiālu piegāde Rucavas novada pašvaldības iestāžu vajadzībām”, identifikācijas numurs RND 2019/8, nolikumam

**INFORMĀCIJA PAR LĪGUMA IZPILDI**

Ar šo apliecinām, ka pretendenta rīcībā ir visi nepieciešamie resursi savlaicīgai un kvalitatīvai līguma izpildei un līguma izpildi paredzēts organizēt, atbilstoši turpmāk norādītajai informācijai:

**ĢENERĀLUZŅĒMĒJS**

|  |  |  |  |
| --- | --- | --- | --- |
| ***Ģenerāluzņēmēja nosaukums, reģistrācijas numurs*** | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |

**APAKŠUZŅĒMĒJI (norāda visus apakšuzņēmējus, kurus plānots piesaistīt līguma izpildē un kuriem nododamā darba daļa ir vismaz 10% no kopējā apjoma)[[7]](#footnote-7)**

|  |  |
| --- | --- |
| Apakšuzņēmējus līguma izpildē piesaistīt nav paredzēts |  |

*(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt)*

|  |  |
| --- | --- |
| Apakšuzņēmējus līguma izpildē ir paredzēts piesaistīt |  |

 *(tabulā norāda apakšuzņēmējiem nododamo darbu apjomu un veidus)*

|  |  |  |  |  |
| --- | --- | --- | --- | --- |
| ***Apakšuzņēmēja nosaukums, reģistrācijas numurs*** | ***Vai uzņēmums atbilst mazā vai vidējā uzņēmuma statusam [[8]](#footnote-8)*** | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |  |
|  |  |  |  |  |

Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums |  |

1. Publisko iepirkumu likums, skatīt: <https://likumi.lv/doc.php?id=287760> [↑](#footnote-ref-1)
2. . Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība”, skatīt <https://likumi.lv/ta/id/289086-iepirkuma-proceduru-un-metu-konkursu-norises-kartiba> [↑](#footnote-ref-2)
3. Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: <http://likumi.lv/doc.php?id=10127>. [↑](#footnote-ref-3)
4. Latvijas Republikā spēkā Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” , skatīt: https://likumi.lv/ta/id/301436. [↑](#footnote-ref-4)
5. Eiropas vienotais iepirkuma procedūras dokuments (ESPD) (vietnē <https://ec.europa.eu/growth/tools-databases/espd/filter?lang=lv>) [↑](#footnote-ref-5)
6. Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-6)
7. Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.

Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu. [↑](#footnote-ref-7)
8. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-8)